STI รับมอบประกาศนียบัตร “ททท.” สนับสนุนโครงการ “Workation Thailand”
STI รับมอบประกาศนียบัตรจาก “ททท.” จัดโครงการ “ Workation Thailand ” ติด Top 10 หนุนธุรกิจท่องเที่ยว
15 ก.พ. 2565

นายสมจิตร์ เปี่ยมเปรมสุข กรรมการบริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร รับมอบประกาศนียบัตรจาก พลเอกประยุทธ์ จันทร์โอชา นายกรัฐมนตรี เนื่องในโอกาสที่ STI เข้าร่วมโครงการ “Workation Thailand ทำงานเที่ยวได้ รวมใจช่วยชาติ” จัดโดยกระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) จากแนวคิด Working Outing &amp; Meeting from Somewhere เปลี่ยนทุกที่ของประเทศไทยให้กลายเป็นที่ทำงาน สร้างบรรยากาศการทำงานใหม่ในยุคประเทศไทย 4.0 เพื่อกระตุ้นและส่งเสริมให้ภาครัฐและเอกชนได้เดินทางไปใช้บริการในพื้นที่ชุมชนและแหล่งท่องเที่ยว ช่วยเหลือผู้ประกอบการในภาคอุตสาหกรรมท่องเที่ยวในปีพ.ศ. 2563
โดย STI รายงานผลการท่องเที่ยว ได้รับการประเมินติด Top10 องค์กรเอกชนที่ส่งเสริมให้เกิดการท่องเที่ยวภายในประเทศ  อีกทั้ง ยังเดินตามแนวทางองค์กรแห่งความสุข (Happy Workplace) และร่วมเปิดโครงการใน Season 2 ณ ตึกสันติไมตรี ทำเนียบรัฐบาล เมื่อวันที่ 15 กุมภาพันธ์ 2565